નવી દિલ્હી , 23 નવેમ્બર : બૉલીવુડ અભિનેત્રી લારા દત્તા આજકાલ રૂપેરી પડદેથી અલોપ છે . તેઓ વિરામ ઉપર છે . સૌ જાણે છે કે મહેશ ભૂપતિ સાથે લગ્ન કરનાર લારા હાલ એક બાળકીના માતા છે , પરંતુ તેઓ કહે છે કે તેમને એક નવુ બાળક અવતર્યું છે ! હવે આપને જાણીને આશ્ચર્ય થશે કે લારાને તો એક જ બાળકી છે અને આ નવુ બાળક ક્યારે આવી ગયું ? પરંતુ રખે ચૂકતા . . . કંઈક આડુ - અવળુ ન વિચારતાં . લારા દત્તાને કોઈ નવુ બાળક નથી અવતર્યું . હકીકતમાં લારા દત્તા હાલ અભિનયમાંથી બ્રેક ઉપર છે અને પોતાના સાડી સંગ્રહમાં વ્યસ્ત છે . તેઓ પોતાના ડિઝાઇનિંગ કૌશલ્યને નિખારી રહ્યાં છે . નો એન્ટ્રી , પાર્ટરનર જેવી સફળ ફિલ્મોમાં કામ કરનાર લારા દત્તા બે વર્ષની પુત્રી સાયરાની માતા છે , પરંતુ તેઓ ડિઝાઇનિંગને પોતાનું નવું બાળક ગણાવે છે . લારાએ આ ખુલાસો નવી દિલ્હી ખાતે કર્યો . તેઓ પોતાના બીજા ડિઝાઇનિંગ સાડી સંગ્રહની લૉન્ચિંગ અર્થે અહીં આવ્યા હતાં . છાબડા 555 સાથે પોતાની સાડીઓની લૉન્ચિંગ દરમિયાન લારા દત્તાએ મીડિયા સાથે વાતચીત કરી . આવો લારા દત્તાની આ ‘નવા બાળક ' એટલે કે સાડી સાથેની તસવીરો જોઇએ અને જાણીએ તેઓ વદુમાં શું કહે છે :